CELEX: 62017TN0706
Language: hu
Date: 2017-10-11 00:00:00
Title: T-706/17. sz. ügy: 2017. október 11-én benyújtott kereset – UP kontra Bizottság

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/49
            
         2017. október 11-én benyújtott kereset – UP kontra Bizottság
   (T-706/17. sz. ügy)
   (2018/C 005/67)
   Az eljárás nyelve: francia
   
      Felek
   
   
      Felperes: UP (képviselő: Casado García-Hirschfeld ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a jelen keresetet elfogadhatónak és megalapozottnak;
            
         következésképpen:
   
               —
            
            
               semmisítse meg az április 26-i határozatot, amelyben az emberi erőforrások igazgatósága nem engedélyezte a felperes részére az egészségügyi okok miatti részmunkaidőt;
            
         
               —
            
            
               amennyiben szükséges, semmisítse meg a panaszát elutasító 2017. július 12-i határozatot;
            
         
               —
            
            
               rendelje el a felperest e határozatokból kifolyólag ért pénzügyi és nem vagyoni kár megtérítését, amelynek összegét – az újraértékelésének fenntartásával – 8 800 euróra becsüli;
            
         
               —
            
            
               az alperest kötelezze az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik, amely két részből áll.
   Az első rész az egyenlő bánásmód és a hátrányos megkülönböztetés tilalma elvének megsértésén és a meghallgatáshoz való jog megsértésén alapul, mivel a kinevezésre jogosult hatóság olyan szabályozásra hivatkozott, amely a felperesétől eltérő esetekre vonatkozik, anélkül, hogy meghallgatta volna őt vagy lehetővé tette volna számára, hogy előadja észrevételeit, amelyek befolyást gyakorolhattak volna a meghozandó határozat tartalmára, következésképpen megsértette a védelemhez való jogát.
   A második rész a megfelelő ügyintézés elvének megsértésén és a gondoskodási kötelesség megsértésén, valamint a tényeknek a kinevezésre jogosult hatóság általi nyilvánvalóan hibás értékelésén alapul, mivel e hatóság a munkaképtelenség esetére járó juttatást a közös szabályzat általános visszatérítési szabályai tükrében is vizsgálhatta volna. A felperes úgy véli, hogy a személyzeti szabályzat egyetlen rendelkezése sem tiltja az említett juttatásoknak a munkavégzésből származó jövedelmével való halmozódását, tekintve, hogy egészségügyi helyzete és a munkaképtelenségének foka a – személyzeti szabályzat által előírt – orvosi szempontból nem felel meg a rokkantság feltételeinek.